WOORDE WAT WEEG: October 2017
Posted by Johann de Lange at 7:52 AM No comments:
Gedig | Joan Hambidge - Maria Callas (1923 - 1977)
A woman sings with her ovaries—you're only as good as your hormones.
die bybel van opera,
doop Leonard Bernstein
op 'n Griekse munt
haar asse gestrooi
in die Egeïese see,
soos sy versoek.
deel van haar lyf:
uiteindelik, net-net tentatief.
Haar moeder, Evangelia,
te blameer glo
vir haar skuheid.
Sy sny haar los
van háár wat erkenning
en applous kleintyd terughou.
Die media en operahuise
word 'n temporêre vesting.
Nooit is dít genoeg;
telkens die terugtog
na die afwesige goedkeuring.
vergoed vir die vader onbestendig
en dan haar nemesis:
tot Jacqueline Kennedy
op die toneel verskyn.
Haar lewe soos 'n opera:
liefde, verraad, skandaal
uitgespeel op die media-verhoog
waar almal kan hoon of klap
met haar terugkeer toe Ari,
'n glitz-bestaan, haar stem vunsig maak.
'n Gebreekte hart, 'n stem
wat skryn en skroei en stotter
tot 'n solo-bestaan
in die stad van lig en liefde,
ómhul met haar donkertes.
Posted by Johann de Lange at 7:02 AM
Labels: 2017, Gedig, Joan Hambidge, Maria Callas
Johann de Lange & Joan op die literêre sofa, DeKat 1990
Labels: 1990, DeKat, Foto, Joan Hambidge, Johann de Lange